
Narvas Peetri plats 3 hoones asuvate ruumide 

tasuta kasutusse andmine 

(Linna Arenduse ja Ökonoomika Amet)
1. ASJAOLUD JA MENETLUSE KÄIK

Seoses 01.01.1999 rendilepingu nr 1/179 lõppemisega osaühinguga Narva ARS vabastati   Narvas Peetri plats 3 asuvad 1.korruse ruumid nr 28-31 üldpindalaga 59,4 m2.

Narva Linnavalitsusele laekus avaldus Linna Arenduse ja Ökonoomika Ametile, registrikood 75029524, juhtkonnalt, milles palutakse eraldada ülalnimetatud ruumid Narvas Puškini 13 elamus praegu asuva turismi infopunkti ülekolimiseks.
Narvas Peetri plats 3 hoones asuvad ruumid on sobivam turismi infokeskuse paigaldamiseks ning turistide teenindamiseks.   

Linna Arendus- ja Ökonoomika Ameti avaldust arutati Narva Linnavalitsuse linnavarakomisjoni istungil 29.10.2008.a (protokoll nr 12) ning otsustati:
1. Anda Linna Arendus- ja Ökonoomika Ametile, registrikood 75029524, avalikku enampakkumist korraldamata määramata ajaks tasuta kasutusse Narvas Peetri plats 3 hoones asuvad 1.korruse ruumid nr 28-31 üldpindalaga 59,4 m2  turismi infopunkti korraldamiseks.

2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse §30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 7.2, 7.2.1, 46, 46.4 kohaselt linnavalitsuse korraldusega võib linnavara kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks ning avalikku enampakkumist või eelläbirääkimistega pakkumist korraldamata linnavalitsuse struktuurüksusele. 

Narva Linnavolikogu 21.06.2005 määrusega nr 20/57 kinnitatud „Linnavara eeskirja” punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub.

3. OTSUS

3.1. Lubada Linnavara- ja majandusametil anda Linna Arendus- ja Ökonoomika Ametile, registrikood 75029524, avalikku enampakkumist korraldamata määramata ajaks tasuta kasutusse Narvas Peetri plats 3 hoones asuvad 1.korruse ruumid nr 28-31 üldpindalaga                 59,4 m2  turismi infopunkti korraldamiseks.
3.2. Linnavara- ja majandusametil sõlmida Linna Arendus- ja Ökonoomika Ametiga  punktis 3.1 nimetatud ruumide tasuta kasutusleping. 

4. RAKENDUSSÄTTED

4.1. Korraldus jõustub seadusega sätestatud korras.
4.2. Linnavara- ja majandusametil teha korraldus teatavaks Linna Arendus- ja Ökonoomika Ametile.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

